
Grønnere Anlæg ApS


Prunus strædet 10


2000 Frederiksberg 



Tlf.: 33 860 860



info@ga.dk

Iben og Rene Vinther
Erantisvej 1

3380 Vinterbyøster 
Skriv fuldstændig navn(-e) og adresse. De fleste vil helst have at man skriver deres navn korrekt.

Frederiksberg, den 2. november 2009.

Tilbudsnr. 2009-015 BS.

Skriv altid dato på tilbudet (og firmabreve generelt). Tilbudsnummer, journalnummer el.lign. skrives kun på tilbudet, hvis det er en del af virksomhedens arkiveringssystem.

Tilbud på snerydning og glatførebekæmpelse på Erantisvej 1.
Skal arbejdet udføres på en anden adresse end hvor brevet er stillet til, bør denne skrives ind i brevet. Det letter den interne brug af tilbuddet.

I forlængelse af vores møde i onsdags (28-10-2009), fremsender jeg hermed mit tilbud på udførsel af div. vintervedligeholdelsesarbejder. Tilbuddet er regnet på baggrund af vores samtale på stedet og det fremlagte vinterregulativ fra Vinterbyøster kommune af 01-09-2007.

Mange kommuner har lagt deres vinterregulativ på deres hjemmeside, oftest kaldet ”Regulativ om vintervedligeholdelse og renholdelse af veje, stier og pladser for xx Kommune”. Regulativet oplyser om grundejerens forpligtigelser i forbindelse med snefald, glatføre og øvrig renholdelse af fortove. Regulativet skal udarbejdes af kommunalbestyrelsen og, hvis kommunen pålægger tilstødende grundejere vintervedligeholdelsen og/eller renholdelsen, være godkendt af politiet.
1. 
Beredskabstillæg for perioden 1. oktober – 30. april
kr.
xxx,00 inkl. moms

Indeholdende: vagttillæg, maskinleje og diverse abonnementer på Iversens  
Metrologiske Tjeneste.

Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
Hvis man ønsker at der skal betales beredskabstillæg, kan dette bl.a. indehold ekstraordinære udgifter til 
vagttillæg, maskinleje og diverse abonnementer på metrologisketjenester etc.
Beredskabsperioden er i henhold til Pleje af Grønne Områder 1. oktober – 30. april. En kortere (eller
 længere) periode kan aftales individuelt med kunden.
2.
Saltning pr. gang
kr.
xxx,00 inkl. moms

Indeholdende: Transport, salt og udbringning af salt.


Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
Alt efter konkurrence forhold, ønsket om at fremstå miljøvenlig m.v. kan det være en god idé at oplyse 
kunden om typen af salt der vil blive brug, om saltet er befugtet eller ej, og i hvilke mængder det bliver 
udbragt, eks. - ca. x g/m²/gang.

3.
Grusning pr. gang
kr.
xxx,00 inkl. moms

Indeholdende: Transport, grus og udbringning af grus.


Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
4. 
Snerydning pr. gang
kr.
xxx,00 inkl. moms
Indeholdende: Transport og traktor m/kost, inkl. anvendelse af traktor.

Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
5. 
Snerydning inkl. saltning pr. gang
kr.
xxx,00 inkl. moms
Indeholdende: Transport, traktor m/kost og salt inkl. anvendelse af traktor og
 salt. Snedybde optil 8 cm.


Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
6. 
Salt pr. kilo
kr.
xxx,00 inkl. moms
Prisen for salt skal kun oplyses hvis det har relevans.
7. 
Håndmand incl. traktor med kost pr. time
kr.
xxx,00 inkl. moms

Tillæg for denne tjeneste hvis den udføres udenfor normal arbejdstid*
kr.
xxx,00 inkl. moms
Prisen for håndmand inkl. traktor med kost skal kun oplyses hvis det har relevans.
Private skal oplyses om tilbudsprisen incl. moms. Hvis du angiver både excl. moms og incl. prisen har kunden mulighed for at sammenligne priserne på de samme præmisser.
* Normal arbejdstid defineres som værende mandag til fredag mellem kl. 06.00 og 17.00. Øvrig tid betegnes som udenfor normal arbejdstid. 
I henhold til overenskomsten mellem DAG og 3F § 1 stk. 2 kan arbejdstiden lægges mellem kl. 06.00-17.00. 
I § 5A omhandler bl.a. regler for overarbejdet.

Hvis man ikke ønsker differentierede priser, alt efter udførelsestidspunktet, skal tillægget selvfølgelig ikke indføjes i tilbudsteksten. Nedenstående tekst skal i det tilfælde også rettes til.
Igangsætning af saltning/grusning (glatførebekæmpelse) foretages af firmaets vintervagt, efter bl.a. den metrologiske vejrtjenestens prognoser. Saltningen/grusning opstartes i henhold til virksomhedens interne planlægning og så betids at arbejdet, under normale omstændigheder, er afsluttet inden prognoserne forventer glatføre.
Saltning/grusning udføres i tidsperioden 6.00 – 17.00 (mandag-lørdag) og 7.00 – 17.00 (søndag og søgnehelligdage). I tilfælde af akut opstået glatfører udenfor normal arbejdstid, afregnes inkl. tillæg. 
Snerydningen igangsættes i henhold til virksomhedens interne planlægning og senest ved snefalds ophør. Det endelige opstartstidspunkt afhænger af den metrologiske vejrtjenestens prognoser og tager udgangspunkt i, at et snefald skal kunne ryddes af én gang. Den faste pris for snerydning er gældende for snefald op til 8 cm.
Snerydning udføres i tidsperioden 6.00 – 22.00 (mandag-lørdag) og 7.00 – 22.00 (søndag). Snerydning forventes under normale omstændigheder udført senest 4 timer efter ophør.
Grønnere Anlæg A/S forbeholder sig ret til at igangsætte snerydningen, selvom tjenesten ikke kan afsluttes indenfor normal arbejdstid, i henhold til ovenstående.

I situationer hvor snefaldet efter den metrologiske vejrtjenestens prognose ikke kan forventes at slutte indenfor 6 timer og den forventede mængde sne vil være mere end 8 cm, iværksættes en rullende snerydning. Ved rullende snerydning forstås, at snerydningen fortsættes og gentages, så længe det er nødvendigt. Der betales for den forbrugte tid på den aktuelle snerydning incl. transport. 

Betaling kan også foretages efter pr. gang snerydningen foretages.
Opstartstidspunktet følger i store træk ”Paradigma for regulativ om vintervedligeholdelse og renholdelse af veje, stier og pladser”s” tidsrums angivelser. I Paradigmet er opstartstidspunktet dog på hverdage kl. 05.00.
Der findes flere metrologiske vejrtjenester der leverer prognoser for vintervejret til brug for professionelle, der er selvfølgelig også mulighed for at gøre brug af anden type af varslingssystem.

Domspraksis viser, at pligten til snerydning og glatførebekæmpelse ligger i tidsrummet ca. 7.00 – 22.00.
Litteratur: 

Pleje af grønne områder – 2003 side 53.

Paradigma for regulativ om vintervedligeholdelse og renholdelse af veje, stier og pladser –  http://www.vejsektoren.dk/imageblob/image.asp?objno=97448
Regulativ om vintervedligeholdelse og renholdelse af veje, stier og pladser – søg efter den enkelte kommunens vinterregulativ (det er ikke alle kommuner der har et).
Med venlig hilsen

Boe Sylvatica

Grønnere Anlæg A/S
For accept af ovenstående tilbud

Dato
Kunde

Handelsbetingelser og generelle forbehold

Tilbudsprisen er fast i xx dage. 

Kopi af tilbud underskrives og returneres i vedlagte konvolut, som accept og aftalegrundlag. 

Betalingsfristen er xx dage fra fakturadato. Beredskabstillægget betales inden opstart og senest xx. xxx. Fakturering af udkald faktureres xxx. Ved betaling efter forfaldsdagen tillægges rente på 1,5 % pr. løbende måned.
De oplyste priser er inkl. 25 % moms.

Der tages forbehold for skjulte og uoplyste forhindringer, som parkerede biler, hegn, planter, belysningsarmaturer m.v.
I tilfælde af maskinnedbrud, der påvirker den aftalte rydning, oplyses kunden om nedbrudes omfang og konsekvens for gennemførelse af opgaven.
Denne kontrakt fritager ikke kunden for sine grundejerforpligtigelser, vedr. Vintervedligeholdelse og renholdelse af veje, stier og pladser. En evt. overdragelse skal søges i kommunens tekniske forvaltning og være godkendt af begge parter.
Ved indgåelse af en aftale om snerydning og glatførebekæmpelse, overdrages ansvaret for manglende vintervedligeholdelse, ikke automatisk til den udførende. Det er altså kunden der er ansvarlig for, at rydningen bliver foretaget og dermed den erstatningsansvarlige ved uheld. Hvis kunde og entreprenøren bliver enige om at ansvaret skal overdrages, skal dette godkendes af politiet. Konsekvenserne ved at overtage kundens ansvar er vanskelige at forudsige, eks. hvad hvis kunden opsiger kontrakten, men ikke tager ansvaret tilbage.
Grønnere Anlæg A/S er medlem af Danske Anlægsgartnere og derigennem tilknyttet Håndværkets Ankenævn og fagets Garantifond. Se dag.dk.

Virksomhedens handelsbetingelser og generelle forbehold skal oplyses og skriftligt accepteres af kunden, for at kunne træde i stedet for bl.a. lovgivningen.

